Ikt. szám: 13/2016. Tárgy: 2016. évi nyitvatartási rend

**Hajdúszoboszlói Polgármesteri Hivatal**

**Igazgatási Iroda/Egészségügyi, Szociális Igazgatás**

# Kunkliné Dede Erika

# Irodavezető-helyettes Asszony részére

***Tisztelt Irodavezető-helyettes Asszony!***

A hatályos Szervezeti és Működési Szabályzatunkban foglaltaknak és a 18/2015. (VI. 29.) NGM rendeletnek megfelelően az intézmény 2016. évi nyitva tartását az alábbiak szerint kérjük elfogadni:

 *„1.4. Az intézmény nyitva tartása:*

  *A bölcsőde az éves karbantartás, nagytakarítás miatt a nevelési év végén, augusztus utolsó három hetében ellátás nélkül üzemel. A téli szünet időtartama megegyezik az oktatási intézmények idejével. A szülők a zárások idejéről időben értesülnek.*

*A 7/2010.(II.19.) SZMM miniszteri utasítás április 21-ét a Bölcsődék Napjának nevezte ki. Ez a nap szolgáltatásmentes.(…)*

Az ünnepek körüli munkarend-átcsoportosításkor az SzMSz-ben leírtaktól eltérően járunk el. Intézményünk ezeken a napokon nyitva tart az alábbi kikötéssel: előzetes felmérést készítünk és amennyiben az igénylők létszáma nem éri el a 10 %-ot, akkor csoportösszevonással, két kisgyermeknevelő és egy technikai dolgozó biztosítja a gyermekek ellátását, a többi kolléga részére a vezetőség munkaértekezletet tart.

A **2016. évi 255 munkanapból** afentiek alapján **23 munkanapot tartanánk zárva:**

 2016. április 21. csütörtök – Bölcsődék Napja (1 munkanap)

 2016. augusztus 8.-26. éves karbantartás, nagytakarítás (15 munkanap)

 2016. december 21.-2016. január 1. téli szünet (7 munkanap)

 (Téli szünetünket az iskolákhoz, óvodákhoz igazítjuk)

A 2016. évi munkaszüneti napok körüli munkarendről szóló 18/2015. (VI.29.) NGM rendelet alapján

|  |  |
| --- | --- |
| 2016. március 5. szombat - munkanap | 2016. március 14. hétfő - pihenőnap |
| 2016. október 15. szombat - munkanap | 2016. október 31. hétfő - pihenőnap |

Ahhoz, hogy a bölcsődei ellátást igénybevevő szülőket **a bölcsőde nyitvatartási rendjéről** időben tájékoztatni tudjam, **kérem a Tisztelt Bizottság jóváhagyását.**

Hajdúszoboszló, 2016. január 26.

 Tisztelettel:

 Szoboszlainé Zabos Petra

 intézményvezető